b'\n_START_ARTICLE_\nNu\xc3\xb1o S\xc3\xa1nchez\n_START_PARAGRAPH_\nDon Nu\xc3\xb1o S\xc3\xa1nchez (katalonski: Nunyo San\xc3\xa7; francuski: Nuno Sanche) (o. 1185. - 1242.) bio je katalonski plemi\xc4\x87, grof Cerdanye, Rossell\xc3\xb3a i Bigorre._NEWLINE_Njegov je otac bio Don San\xc4\x8do od Provanse (sin aragonske kraljice), a majka mu je bila gospa San\xc4\x8da N\xc3\xba\xc3\xb1ez de Lara, \xc4\x8diji su roditelji bili plemi\xc4\x87i Terezija Fern\xc3\xa1ndez de Traba i Nu\xc3\xb1o P\xc3\xa9rez de Lara. Gospa San\xc4\x8da je bila druga supruga svog mu\xc5\xbea. (Mogu\xc4\x87e je da su San\xc4\x8da i San\xc4\x8do imali i k\xc4\x87er, San\xc4\x8du.)_NEWLINE_Nu\xc3\xb1ov puni latinski naslov glasi: "Nunus Sancii, Dei gratia dominus de Rossillionis, Vallis de Asperii, Conflent et Cerritane" \xe2\x80\x93 "Nu\xc3\xb1o S\xc3\xa1nchez, milo\xc5\xa1\xc4\x87u Bo\xc5\xbejom lord Rossell\xc3\xb3a, Vallespira, Conflenta i Cerdanye"._NEWLINE_Nu\xc3\xb1o je bio neko vrijeme regent svom ro\xc4\x91aku, kralju Jakovu I. Osvaja\xc4\x8du. (Jakovljev otac, kralj Petar II. Katoli\xc4\x8dki, bio je ne\xc4\x87ak Nu\xc3\xb1ovoga oca.)_NEWLINE_1215. Nu\xc3\xb1o je o\xc5\xbeenio groficu Petronillu od Bigorre (umrla 1251.). 1216. papa Honorije III. je poni\xc5\xa1tio brak._NEWLINE_Oko 1220. Nu\xc3\xb1o je o\xc5\xbeenio Tereziju L\xc3\xb3pez, \xc4\x8diji je otac bio Lope D\xc3\xadaz II. de Haro. Par je bio bez djece te su Nu\xc3\xb1ovi posjedi i naslovi pripali kruni._NEWLINE_S nepoznatom konkubinom Nu\xc3\xb1o je imao izvanbra\xc4\x8dnog sina.\n_START_SECTION_\nPokop\n_START_PARAGRAPH_\nDon Nu\xc3\xb1o je pokopan u bolnici blizu Perpignana, koja je uni\xc5\xa1tena.\n_START_SECTION_\nU kulturi\n_START_PARAGRAPH_\nTrubadur-redovnik Aimeric de Belenoi pjevao je o Nu\xc3\xb1ovoj hrabrosti i \xc4\x8dasti.'